Oficiālais Vēstnesis L 101 , 13/04/1989 Lpp. 0017 - 0018

Speciālizdevums somu valodā: Nodaļa 15 Sējums 9 Lpp. 0056

Speciālizdevums zviedru valodā: Nodaļa 15 Sējums 9 Lpp. 0056



Komisijas Regula (Euratom) Nr. 944/89 (1989. gada 12. aprīlis) par mazsvarīgo pārtikas produktu maksimāli pieļaujamo radioaktīvā piesārņojuma līmeni pēc kodolavārijas vai citas radiācijas avārijas situācijas EIROPAS KOPIENU KOMISIJA, ņemot vērā Eiropas Atomenerģijas kopienas dibināšanas līgumu, ņemot vērā Padomes Regulu (Euratom) Nr. 3954/87 (1987. gada 22. decembris) par pārtikas produktu un lopbarības maksimāli pieļaujamo radioaktīvā piesārņojuma līmeni pēc kodolavārijas vai citas radiācijas avārijas situācijas [1] un jo īpaši tās 7. pantu, tā kā saskaņā ar Regulu (Euratom) Nr. 3954/87 Komisija pieņem mazsvarīgo pārtikas produktu sarakstu un nosaka šo produktu maksimāli pieļaujamā radioaktīvā piesārņojuma līmeni; tā kā ir notikusi apspriede ar ekspertu grupu, kuru saskaņā ar EAEK dibināšanas līguma 31. pantu izraudzījusies Zinātnes un tehnikas komiteja; tā kā attiecīgie pārtikas produkti ir mazsvarīgi, ja tie veido nelielu daļu no iedzīvotāju kopējā patēriņa; tā kā mazsvarīgo pārtikas produktu sarakstā iekļaujamie produkti jāidentificē ar attiecīgu kombinētās nomenklatūras koda numuru un aprakstu, kas noteikts Komisijas 1988. gada 21. septembra Regulā (EEK) Nr. 3174/88, kas groza 1. pielikumu Padomes Regulai (EEK) Nr. 2658/87 par tarifu un statistikas nomenklatūru un par Kopējo muitas tarifu [2]; tā kā ad hoc komiteja, kas izveidota saskaņā ar Padomes Regulu (Euratom) Nr. 3954/87, tās priekšsēdētāja noteiktajā termiņā nav sniegusi atzinumu, IR PIEŅĒMUSI ŠO REGULU. 1. pants Saskaņā ar 7. pantu Regulā (Euratom) Nr. 3954/87 izveidotais mazsvarīgo pārtikas produktu saraksts ir iekļauts pielikumā. 2. pants Pielikumā uzskaitīto mazsvarīgo pārtikas produktu maksimāli pieļaujamie radioaktīvā piesārņojuma līmeņi ir 10 reizes lielāki par "citiem pārtikas produktiem, kas nav mazsvarīgi pārtikas produkti" noteiktajiem piesārņojuma līmeņiem, kas paredzēti Regulas (Euratom) Nr. 3954/87 pielikumā vai saskaņā ar tās 3. pantu pieņemtajās regulās. 3. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1989. gada 12. aprīlī Komisijas vārdā — Komisijas loceklis Carlo Ripa di Meana [1] OV L 371, 30.12.1987., 11. lpp. [2] OV L 298, 31.10.1988., 1. lpp. -------------------------------------------------- PIELIKUMS Mazsvarīgo pārtikas produktu saraksts KN kods | Apraksts | 07032000 | Ķiploki (svaigi vai atdzesēti) | 07095200 | Trifeles (svaigas vai atdzesētas) | 07099040 | Kaperi (svaigi vai atdzesēti) | 07113000 | Kaperi (konservēti pagaidu glabāšanai, nederīgi tūlītējai lietošanai pārtikā) | 07123000 | Trifeles (kaltētas, veselas, sagrieztas gabaliņos vai šķēlītēs, sasmalcinātas vai pulvera veidā, bez tālākas apstrādes) | 0714 | Manioka, niedru maranta, saleps, topinambūri, batātes un līdzīgas saknes un bumbuļi ar augstu cietes vai inulīna saturu, svaigi vai kaltēti, arī šķēlītēs vai zirnīšos; sago palmas serdes | 08140000 | Citrusaugļu vai meloņu (ieskaitot arbūzu) mizas, svaigas, saldētas, žāvētas vai konservētas sālījumā, sēra dioksīda vai citā konservējošā šķīdumā pagaidu glabāšanai | 09030000 | Matē | 0904 | Piper ģints pipari; kaltēti vai grūsti, vai malti Capsicum ģints vai Pimenta ģints piparu augļi | 09050000 | Vaniļa | 0906 | Kanēlis un kanēļkoka ziedi | 09070000 | Krustnagliņas (veseli augļi, ziedi un stublāji) | 0908 | Muskatrieksti, žāvētas muskatriekstu mizas un kardamons | 0909 | Parastā anīsa, zvaigžņotā anīsa, fenheļa, koriandra, kumīna vai ķimeņu sēklas; kadiķu ogas | 0910 | Ingvers, safrāns, kurkuma, timiāns, lauru lapas, karijs un citas garšvielas | 110620 | Rupja maluma un bīdelēti milti no sāgo, saknēm vai bumbuļiem, kas minēti pozīcijā 0714 | 11081400 | Maniokas ciete | 1210 | Apiņu rogas, svaigas vai žāvētas, arī maltas, pulverī vai zirnīšos; lupulīns | 1211 | Augi vai augu daļas (ieskaitot sēklas un augļus), ko izmanto galvenokārt parfimērijā, farmācijā vai insekticīdu un fungicīdu pagatavošanai, vai līdzīgiem mērķiem, svaigi vai žāvēti, arī sagriezti, sagrūsti vai saberzti pulverī | 1301 | Šellaka; dabīgie sveķi, kaučuki, oleosveķi un balzami | 1302 | Augu sulas un ekstrakti; pektīni, pektināti un pektāti; agars un citi no augu valsts produktiem iegūti recinātāji un iebiezinātāji, arī modificēti | 1504 | Zivju vai jūras zīdītāju tauki un eļļas, un to frakcijas, arī rafinētas, bet ķīmiski nemodificēti | 160430 | Kaviārs un kaviāra aizstājēji | 18010000 | Kakao pupiņas, veselas vai maltas, negrauzdētas vai grauzdētas | 18020000 | Kakao čaumalas, apvalki, miziņas un citi kakao atlikumi | 1803 | Kakao pasta, attaukota vai neattaukota | 20032000 | Trifeles (sagatavotas vai konservētas bez etiķa vai etiķskābes) | 200600 | Augļi, augļu mizas un pārējās augu daļas, kas konservētas cukurā (žāvētas, iecukurotas vai glazētas) | 2102 | Raugs (aktīvais vai neaktīvais); citi neaktīvi vienšūnas mikroorganismi (izņemot vakcīnas, kas minētas pozīcijā 3002); cepamie pulveri | 2936 | Dabiskie un sintezētie provitamīni un vitamīni (ieskaitot dabiskos koncentrātus), to atvasinājumi, ko izmanto galvenokārt kā vitamīnus, un šo savienojumu maisījumi, arī dažādu šķīdumu veidā | 3301 | Ēteriskās eļļas (attīrītas vai neattīrītas no terpēniem), ieskaitot cietās un absolūtās; ēteriskie sveķi; ēterisko eļļu koncentrāti taukos, negaistošās eļļās, vaskos vai līdzīgās vielās, kas iegūti ar anflerāžas vai macerācijas paņēmienu; terpēnu blakusprodukti, kas palikuši pēc ēterisko eļļu attīrīšanas no terpēniem; ar ūdens tvaiku destilētas ēteriskās eļļas un to ūdens šķīdumi | --------------------------------------------------